./data/phi0978/phi001/phi0978.phi001.perseus-lat2.xml
Pliny the Elder
his lamnis Calvus orator cohibuisse se traditur viresquecorporis studiorum labori custodisse  Nero, quoniam itaplacuit diis, princeps, lamna pectori inposita sub eacantica exclamans alendis vocibus demonstravit rationem coquitur ad medicinae usus patinis fictilibus substratosulpure minuto, lamnis inpositis tenuibus opertisque sulpure et ferro mixtis  cum coquatur, munienda in eoopere foramina spiritus convenit; alioqui plumbi fornacium halitus noxius sentitur  et pestilens est, canibusocissime, omnium vero metallorum muscis et culicibus,quam ob rem non sunt ea taedia in metallis  quidam incoquendo scobem plumbi lima quaesitam sulpuri miscent,alii cerussam potius quam sulpur  fit et lotura plumbiusus in medicina  cum se ipso teritur in mortariis plumbeis addita aqua caelesti, done crassescat; postea supernatans aqua tollitur spongeis; quod crassissimum fuit, siccatum dividitur in pastillos  quidam limatum plumbumsic terunt, quidam et plumbaginem admiscent, alii veroacetum, alii vinum, alii adipem, alii rosam  quidam inlapideo mortario et maxime Thebaico plumbeum pistillumterere malunt, candidiusque ita fit medicamentum  idautem quod ustum est plumbum lavatur ut stibis etcadmea  potest adstringere, sistere, contrahere cicatrices;usu est eodem et in oculorum medicamentis,maxime contra procidentiam eorum et inanitates ulcerumexcrescentiave rimasque sedis aut haemorroidas et condylomata  ad haec maxime lotura plumbi facit, cinisautem usti ad serpentia ulcera aut sordida, eademquequae chartis ratio profectus  uritur autem in patinis perlamnas minutas cum sulpure, versatum rudibus ferreisaut ferulaceis, donec liquor mutetur in cinerem; deinrefrigeratum teritur in farinam  alii elimatam scobem infictili crudo cocunt in caminis, donec percoquatur figlinum  aliqui cerussam admiscent pari mensura aut hordeum teruntque ut in crudo dictum est, et praeferuntsic plumbum spodio Cyprio